Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Jumalan valtakunnalle antautumisesta -
on paljon hyötyä.
Siitä seuraa esimerkiksi jumalallista tarkkanäköisyyttä, erottelukykyä.
Eli kun pidät Jumalan valtakuntaa tärkeimpänä, -
hän antaa sinulle oivalluksia Pyhän Hengen kautta.
Olemme jo puhuneet Jumalan valtakunnan perspektiivistä.
Mutta tarkkanäköisyys auttaa tekemään päätöksiä, -
joista on hyötyä tämän elämän lisäksi -
ikuisuuteen asti.
Messias opettaa kerta toisensa jälkeen -
Jumalan valtakunnasta, -
jotta ymmärtäisimme sen totuutta.
Jos et ole täysin antautunut Jumalan valtakunnalle, -
et kykene tekemään oikeita päätöksiä.
Et käsitä, mitä elämässäsi tapahtuu ja miten reagoida asiaan.
Otetaan nyt esille Matteuksen evankeliumin luku 13.
Matt. 13.
Uudessa testamentissa apostolit ja Messias -
opettavat usein pelastuksesta.
Joskus käytetään termiä vanhurskauttaminen.
Miten löytää syntien anteeksianto Jumalan armosta, -
jotta pääsee Jumalan valtakuntaan?
Muissa raamatunkohdissa opetetaan, -
miten elää kuuliaisina -
Jumalalle kunniaa tuoden ja toteuttaen hänen suunnitelmiaan -
ja hänen sydämellään olevia asioita.
Siihen tarvitsemme Pyhän Hengen antamaa tarkkanäköisyyttä.
Matt. 13:47: -
"Vielä taivasten valtakunta on nuotan kaltainen..."
Nuottaa käytetään kalastukseen.
Se heitetään veteen.
Jae 47: "Vielä taivasten valtakunta on nuotan kaltainen, -
joka heitettiin mereen ja kokosi kaikkinaisia kaloja."
Me kokoamme asioita.
Jos haluamme tehdä Jumalan suunnittelemia asioita, -
tarvitsemme tarkkanäköisyyttä, erottelukykyä.
"Ja kun se tuli täyteen, -
vetivät he sen rannalle, -
istuutuivat -
ja kokosivat hyvät astioihin..."
Jotta osaisi valita hyvät, täytyy tietää, mikä on hyvää ja mikä ei.
Päätöstä ei voi tehdä oman ymmärryksen varassa.
Meidän pitää kuulla Pyhältä Hengeltä, mikä on hyvää.
Vasta sitten, kun olemme antautuneita Jumalan valtakunnalle, -
saamme kyvyn nähdä ja kerätä hyvät asiat -
ja ottaa ne talteen.
"...mutta kelvottomat..."
On vain kahdenlaisia asioita.
On hyviä, Jumalan tahdon mukaisia asioita.
On myös kelvottomia, turmeltuneita, -
mädäntymistilassa olevia asioita, jotka eivät kestä.
Me uurastamme elämässä.
Mutta suurin osa käyttää energiansa -
oman tahtonsa toteuttamiseen -
ja omien tavoitteidensa saavuttamiseen.
Suurin osa ihmisistä -
tavoittelee ja omistaa -
pilaantuvia ja väliaikaisia asioita, -
joilla ei ole mitään tekemistä Jumalan valtakunnan kanssa.
Paavali kirjoittaa 1. Kor. 3:ssa, -
että niin asennoituvat kärsivät vahinkoa.
Tuomiopäivänä seisomme Jumalan edessä.
Tuomiopäivä on keskeinen Messiaan opetuksissa.
On surullista ja väärin, -
jos tuomiopäivä sivuutetaan.
Ajatellaan, ettei tuomiota ole, koska Jumala on armollinen.
Se on valetta. Tuomiopäivä tulee kyllä.
Jos olemme viisaita ja pidämme Jumalan valtakuntaa tärkeimpänä, -
emme kärsi tuomiopäivänä vahinkoa, vaan meidät palkitaan.
Mutta maailmanmielisiä päätöksiä tehneet -
joutuvat kärsimään silloin vahinkoa.
Se on kauhea päivä, jolla on iankaikkisia seurauksia.
Tarkkanäköiset "kokosivat hyvät astioihin, -
mutta kelvottomat he viskasivat pois."
Siinä korostetaan sanaa "pois", ulkopuolelle.
Jae 49: "Näin on käyvä maailman lopussa..."
Näin käy, kun tämä maailmanaika loppuu.
"Näin on käyvä maailman lopussa; -
enkelit lähtevät ja erottavat pahat vanhurskaista..."
On kahdenlaisia asioita. Jumalan mielen mukaisia eli hyviä -
sekä turmeltuneita, jotka eivät kestä kauan.
Ne katoavat ikuisiksi ajoiksi.
Älä tavoittele sitä, mikä on valtakunnan näkökulmasta roskaa.
Se on hajoavaa ja katoavaa.
Samoin enkeleillä on tehtävää -
maailman loppuhuipennuksessa.
Enkeleillä on tarkka erottelukyky.
"...enkelit lähtevät ja erottavat pahat vanhurskaista..."
On vain kaksi vaihtoehtoa.
Kelvottomat ovat vastustaneet hengellisiä asioita.
Toinen vaihtoehto on vanhurskaus, -
joka syntyy uskosta.
Siitä opetetaan 1. Mooseksen kirjassa.
Paavali korostaa asiaa Roomalaiskirjeen luvuissa 4 ja 5.
Vanhurskaus liittyy myös Jumalan kirkkauden ilmestymiseen.
Kun Jumalan kirkkaus ilmestyy, tapahtuu hyviä asioita.
Enkelit lähtevät erottelemaan -
pahan ja turmeltuneen -
vanhurskaasta, Jumalan valtakunnan mukaisesta.
Jae 50: -
"...ja heittävät heidät tuliseen pätsiin..."
Tässä on kyse tuomiosta.
Turmeltuneet ihmiset, jotka eivät ole Jumalan valtakunnassa, -
enkelit kokoavat yhteen -
"...ja heittävät heidät tuliseen pätsiin..."
Tuli kuvaa usein Jumalan lopunaikojen tuomiota.
Se ei ole väliaikainen vaan kestää aina ja ikuisesti.
Vietämme ikuisuutemme -
joko ikuisessa tulipätsissä tai Jumalan valtakunnassa.
Tiedän varmasti, -
ettei kukaan Jumalan valtakuntaan päässyt kadu sinne pääsemistään.
Kaikki tulipätsiin joutuneet murehtivat syvästi -
tekemäänsä väärää valintaa.
He katuvat, että torjuivat ilosanoman -
eivätkä rakastaneet valtakunnan Kuningasta, -
Jeesus Nasaretilaista, Kristusta, voideltua.
Isä voiteli hänet tuomaan maailmalle pelastussanoman -
ja antamaan henkensä, jotta saisimme iankaikkisen elämän.
"...ja heittävät heidät tuliseen pätsiin..."
Ne, jotka eivät ymmärtäneet oikein eivätkä arvostaneet valtakuntaa, -
joutuvat pätsiin, jossa "on oleva itku ja hammasten kiristys".
"Hammasten kiristys" on määrätyssä muodossa.
Määrätty muoto tarkoittaa siinä, -
että Jumalan ikuiseen tuomioon liittyy aivan erityinen hammasten kiristys.
Siihen ei kannata osallistua.
Jeesus kysyy jakeessa 51: -
"Oletteko ymmärtäneet tämän kaiken?"
Meidänkin pitää ymmärtää nämä asiat. Niiden pitää olla elämämme perusta.
Jeesus kysyi: "'Oletteko ymmärtäneet tämän kaiken?'
He vastasivat hänelle: 'Olemme'."
Epätarkalle kreikan tekstille perustuva raamatunkäännös loppuu tuohon.
Kunnollisessa kreikan tekstissä on vielä yksi sana.
Siinä lukee: "Olemme, Herra."
Jumalan valtakuntaa arvostavat tunnistavat Jeesuksen Herraksi.
Hänestä tulee heidän elämänsä keskipiste.
Heidän tavoitteensa on palvella ja miellyttää häntä.
Sellaisilla ihmisillä on elämässään ilo -
sekä tässä elämässä että ikuisuudessa.
Jeesus kysyi, ymmärsivätkö opetuslapset nämä asiat.
He vastasivat: "Kyllä, Herra."
Jae 52: "Ja hän sanoi heille: -
'Niin on jokainen kirjanoppinut...'"
Kirjanoppineet olivat Kirjoitusten asiantuntijoita.
He ymmärtävät Jumalan valtakuntaa.
Puhuin aluksi tarkkanäköisyydestä.
Tarkkanäköisen erottelukyvyn perusta löytyy tästä jakeesta: -
"'Niin on jokainen kirjanoppinut, -
joka on tullut taivasten valtakunnan opetuslapseksi, -
perheenisännän kaltainen..."
Perheenisäntä tarkoittaa kreikassa talon omistajaa, -
jolla on auktoriteettia.
Hän omistaa talon ja on siitä vastuussa.
Hän on "perheenisännän kaltainen, -
joka tuo aarrekammiostaan esille -
uutta ja vanhaa'."
On tärkeä ymmärtää kohdan merkitys.
Perheenisä ymmärtää uudetkin asiat.
Ilmestyskirjassa ja muualla Sanassa -
kuten Jer. 31:ssä opetetaan selvästi, -
että sana "uusi" liittyy Jumalan valtakuntaan.
Sanaa "vanha" käytetään tästä maailmasta.
Eli jokainen, joka ymmärtää Jumalan Sanaa, -
ja jolle on opetettu Jumalan valtakunnasta, -
on saanut pääomaa -
ja pystyy erottelemaan aarteistaan -
uudet, jotka liittyvät valtakuntaan, ja vanhat, jotka liittyvät maailmaan.
Hänellä on erottelukykyä.
Jae 53: "Ja kun Jeesus oli lopettanut -
nämä vertaukset..."
Vertaus on lyhyt kertomus, joka sisältää viisautta -
ja jonka tulisi ohjata elämääsi.
"Ja kun Jeesus oli lopettanut nämä vertaukset, -
lähti hän sieltä.
Ja hän tuli kotikaupunkiinsa..."
Hän palasi kotiseudulleen.
"Ja hän tuli kotikaupunkiinsa -
ja opetti heitä..."
Verbi on imperfektissä.
Hän oli opettanut ennen ja opetti nyt, -
mutta opetus ei jatkunut vaan päättyi silloin.
Asiat päättyvät joskus.
Nyt on tilaisuus tutkia Herran Sanaa.
Tilaisuutta kuulla Sanaa ja reagoida siihen ei ole aina.
Hän "opetti heitä heidän synagoogassaan..."
niin että he hämmästyivät..."
He olivat kuulleet raamatunopetusta joka päivä synagogassa.
Sanaa tutkittiin ja opetettiin siellä joka päivä.
Mutta kun Jeesus opetti, ihmiset reagoivat vahvasti.
"...he hämmästyivät ja sanoivat: -
'Mistä hänellä on tämä viisaus ja nämä voimalliset teot?'"
He olivat ymmällään ja kysyivät: -
"Mistä hänellä on tämä viisaus ja nämä voimalliset teot?"
Hän kykenee tekemään paljon eri asioita.
Tiedämme, että hän voi tehdä kaiken.
Tässä puhutaan hänen voimansa moninaisuudesta.
Jakeessa 55 esitetään kysymys.
Jeesukseen viitataan sanalla "tämä".
"Tämä" ilmaisee ainutlaatuisuutta. Hän on erilainen kuin kaikki muut.
He kysyvät: "Eikö tämä ole se rakentajan poika?
Eikö hänen äitinsä ole nimeltään Maria -
ja hänen veljensä Jaakob ja Joosef ja Simon ja Juudas?
Ja eivätkö hänen sisarensa ole kaikki meidän parissamme?"
He kysyvät uudestaan: -
"Mistä sitten hänellä on tämä kaikki?"
Ihmiset huomasivat Jeesuksen ainutlaatuisuuden.
Kukaan ei ollut opettanut Sanaa kuten hän.
He ällistyivät.
He alkoivat kysellä, mistä sellainen viisaus oli peräisin.
Mikä oli ihmeitä tekevän voiman lähde?
On vain yksi vastaus, joka kertoo, kuka Jeesus on.
Fyysisessä mielessä hän on rakentajan poika.
Mutta hän oli, on ja on aina oleva Jumala, -
joka ei muutu. Hän on täysi ihminen ja täysi Jumala.
Hän on korkeimman Jumalan Poika.
Hänen viisautensa ja voimansa ovat peräisin hänen jumaluudestaan.
Huomaa asia, joka on vaikea ymmärtää.
Puhutaan ensin vaikeuden perustasta, -
ennen kuin kerron, mistä vaikeudesta on kyse.
Olen opettanut toisaalla Toisesta Mooseksen kirjasta.
Siellä Mooses sanoo Jumalalle Israelin lasten olevan -
kashe horef, niskureita.
Israelilaiset eivät tosin olleet sen itsepäisempiä kuin muutkaan kansat.
Kaikki kansat ovat ylpeitä ja itsekkäitä.
Israelin esimerkki vain oli hyvin näkyvä, -
koska heille annettiin Jumalan Sana.
Kaikkien ihmisten on vaikea noudattaa Jumalan hyviä ohjeita.
Ihmiset kysyivät: "Eikö tämä ole ihan tuttu perhe?
Hänen isänsä on puuseppä Joosef."
"Eikö hänen äitinsä ole nimeltään Maria -
ja hänen veljensä Jaakob ja Joosef ja Simon ja Juudas?
Ja eivätkö hänen sisarensa ole kaikki meidän parissamme?
Mistä sitten hänellä on tämä kaikki?"
Vastaus on: Jumalasta.
Mutta kansa reagoi jakeessa 57 näin: "Ja he loukkaantuivat häneen."
Tämä sana on ainutlaatuinen ja toistuu Matteuksessa.
Kreikan sana on "skandaalimainen".
Pahoja ja noloja asioita tapahtuu.
Saatat vaivaantua.
Mutta skandaali on vielä vahvempi tapahtuma.
Jeesus teki Galileassa paljon ihania ihmeitä.
Hän siunasi ja auttoi ihmisiä ja osoitti heille rakkautta.
Mutta kun he tajusivat hänen silti olevan yksi heistä, -
he loukkaantuivat.
Vanhan testamentin tuntijat tietävät, -
miten vaikeaa Jaakobin pojille oli hyväksyä veljeään Joosefia, -
hänen näkemiään unia ja Jumalan suunnitelmaa hänen kohdallaan.
Sama tapahtui tässä. Jeesuksen parhaiten tuntevat torjuivat hänet.
Syynä oli kateus, ylpeys ja niskoittelu.
Jae 57: "Ja he loukkaantuivat häneen."
Jeesus ei kuitenkaan yllättynyt reaktiosta.
"Mutta Jeesus sanoi heille: -
'Ei ole profeetta halveksittu muualla kuin -
kotikaupungissaan ja kodissaan'."
Ylpeyden ja kateuden vuoksi tutut ihmiset eivät olleet vastaanottavaisia.
Heidän olisi pitänyt olla kiitollisia ja iloisia siitä, -
että tuttu kotikaupungin ihminen -
oli kutsuttu profeetaksi, josta Mooses oli kirjoittanut, -
Vapahtajaksi, herrain Herraksi ja kuningasten Kuninkaaksi, -
toisin sanoen Messiaaksi.
"Ei ole profeetta halveksittu muualla kuin kotikaupungissaan -
ja kodissaan", eli hänet parhaiten tuntevien keskuudessa.
Jae 58: -
"Ja... hän ei tehnyt siellä monta voimallista tekoa."
"Siellä" viittaa hänen kotiseutuunsa.
"Ja heidän epäuskonsa tähden hän ei tehnyt siellä monta voimallista tekoa."
He vastustivat uskomista.
He olivat synnintunnossa, mutta ylpeys ja kateus estivät uskomasta.
Älä anna ylpeyden estää valtakunnan asioiden ymmärtämistä. Shalom!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen